section_heading: Ponovno formiranje
paragraph_text: Sredinom listopada 1918. u sastav Sočanske armije ulazi XXII. korpus. Ubrzo nakon toga Sočanska armija sudjeluje u Bitci kod Vittoria Veneta (24. listopada – 3. studenog 1918.), završnoj bitci rata na Talijanskom bojištu. Položaji Sočanske armije snažno su 24. listopada napadnuti od strane talijanske 3. i 10. armije, te je armija ubrzo prisiljena na povlačenje koje su ubrzo pretvorilo u paničan bijeg. Sočanska armija prestala je postojati nakon potpisivanja primirja 3. studenog 1918. i raspada austrougarske vojske.